text: Røveri mod Statoil i Tinglev 
  06 januar 2015 kl. 19.45
  Ukendt gerningsmand forsøgte tirsdag aften at røve Grillhuset/Statoil i Tinglev. Men en kunde reagerede lynhurtigt og satte efter røveren.
  Hit med pengene - alle pengene.
  - Sådan sagde han, da han kom ind, fortæller den lettere rystede ekspedient, Hanne Boisen til TV SYD.
  Hun blev derefter beordret til at hente nogle cigaretter.
  - Hent smøger, sagde han, men da jeg ville tage nogle pakker fra hylden, sagde han: Nej, kartoner!
  Men da røveren ville stikke af med penge og smøger reagerede en ung mand - en kunde - og løb efter røveren og fik vristet udbyttet fra ham. Eller i hvert fald en pose. Det er endnu uvist om posens indhold var hele udbyttet.
  Politiet søger nu efter gerningsmanden.
  Muligt røveri på Statoil i Tinglev, hvor vidne eftersatte gerningsmanden og fik udbyttet fra ham.Vi søger nu efter gerningsmanden. #politidk
  
  
  